מה ייעשה בניכוי מס במקור מפיצויי פיטורים
חייבי-מס, שנרשמו בספרים אך לא שולמו

הנושא: מענק פרישה, שחלק ממנו איננו פטור ממס לפי סעיף 9(7א) לפקודת מס הכנסה [להלן - "הפקודה"].

סעיף 18(א) לפקודה - קובע, כי מענק פרישה יותר כהוצאה רק בשנת המס שבה שולם.

סעיף 164 לפקודה - מטיל חובת ניכוי מס הכנסה במקור על מי שמשלם: "הכנסת עבודה לרבות מענק שנתקבל עקב פרישה...".

השאלות הן:

1. מה דינו של מענק, שנרשם בספרים לזכות העובד, אך טרם שולם בשנת המס:

l האם יש לנכות מס במקור מהסכום שנרשם בספרים (ועל פי גובהו הוא  עובר את תקרת הפטור) ?

l האם העובד, שפוטר מעבודתו ולזכותו נרשמו פיצויי הפיטורים, חייב לכלול את הסכום, שנרשם לזכותו, כהכנסה בשנת המס שבה נרשמו פיצויי הפיטורים לזכותו, אך טרם שולמו ?

2. האם התשובה שונה בשני מצבים אלה:

מצב א':
חשבונו של העובד בספרי המעביד, ערב פיטוריו ורישום הפיצויים לזכותו, נמצא ביתרת בחובה, העולה על סכום פיצויי הפיטורים, בשל משיכות כספים. רישום פיצויי הפיטורים לזכותו מקטין את היתרה לחובתו.

מצב ב':
בחשבונו של העובד יש יתרת אפס. רישום פיצויי הפיטורים לזכותו מעמיד את החשבון ביתרת זכות.

3. בהוראות ה"חבק" של נציבות מס הכנסה לסעיף 164 [עמוד י' 7.2, סעיף 2.3] - נכתב, כי "גם ניכוי למקבל החשבון, כאשר זכות זו אינה מוקפאת והמקבל רשאי למושכה בכל עת כרצונו, יש לראות כתשלום לצורך חובת הניכוי במקור...".

האם, לפיכך, ב"מצב א", דלעיל, יש לנכות מס במקור; וב"מצב ב", דלעיל, רק אם היתרה לזכותו היא רישומית בלבד, ללא זכות משפטית למשיכתה, אין חובה לנכות מס בשלב זה ?

יניב גבריאל משיב:

התשובה כאן על פניית השואלים מובאת בכפיפות לעובדות הכלולות בפנייה.

u

עובד, שבעת פרישתו מעבודתו זכאי לקבלת מענק פרישה ממעבידו, רואים אותו כאילו קיבל את המענק האמור, אף אם לא קיבל אותו למעשה; וזאת - למעט אם בחר ברצף זכויות לפיצויים(1).

המעביד ינכה ממענק הפרישה האמור את המס התואם ויעביר אותו אל פקיד השומה, באמצעות טופס 0102, שהוא מגיש לחודש שבו נוצרה הזכאות לקבלת מענק הפרישה. פרטים בדבר המענק יוגשו לפקיד השומה, בטופס 0106(2).

הכלל דלעיל מהווה חריג למיסוי שכיר על בסיס מזומן, כפי שנקבע בפסיקה(3).

ניכויה של הוצאה, מסוג מענק פרישה, יותר רק על בסיס מזומן(4).  דהיינו: המעביד יוכל לנכותה רק באותה שנת מס, שבה היא שולמה לעובד.

הפניות המשיב:

(1) סעיף 9(7א)(א)(4) וסעיף 164 לפקודת מס הכנסה [להלן - "הפקודה"]. וכן הנחיות משרד האוצר ומיסוי מקרקעין במדריך למילוי טופס דין וחשבון של יחיד על ההכנסה השנתית (חוברת "דע זכויותיך וחובותיך"), בסעיף "רצף זכויות".

(2) תקנה 11(ב) ל"תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים), התשנ"ג-1993".

(3) ד"ר מיכה בר-זאב [פד"א י"ד]; ופסק דין ע"א 833/87, בעניינם של יורשי המנוח סבר רג'א עודה [פד"א י"ז].

(4) סעיף 18(א) לפקודה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il